<classify> MKE wa Rais mstaafu wa Awamu ya Tatu, Benjamin Mkapa, Mama Anna Mkapa amewashauri wazazi na jamii, kuacha tabia ya kuwapa watoto simu za mkononi ili kuwaepusha na mambo yasiyofaa hususani kipindi hiki ambacho dunia imetawaliwa na masuala ya utandawazi.Akizungumza katika Mahafali ya 14 ya Shule ya Shule ya Bahari Beach jijini Dar es Salaam jana, Mama Mkapa ambaye pia ni Mwenyekiti wa Taasisi ya Fursa Sawa kwa Wote EOTF, amesema kukua kwa utandawazi, kwa kiasi kikubwa kumesababisha watoto kutofanya vizuri darasani, hali iliyotokana na mabadiliko ya haraka kwa dunia hasa kupitia Teknolojia ya Habari na Mawasiliano Tehama.Allisema kutokana na hali hiyo, jamii na hasa watoto wadogo, wamejikuwa wakijifunza mambo yasiyo na msingi yaliyomo katika simu, na hivyo kusahau wajibu wao madarasani na badala yake wanajifunza mambo yasiyo na tija ambayo mwisho wa siku humsababishia athari mbalimbali.Utandawazi na ugunduzi wa Tehama ni nyenzo nzuri ya kimaendeleo kwa karne hii na kuendelea endapo kama zitatumika kuwaandaa watoto au wanafunzi wetu sawa sawa, isipokuwa mapokeo mabovu ya maendeleo hayo haswa Tehama na mitandao imesababisha vijana wetu kuharibikiwa, alisema Mama Mkapa.Alisema ili kujenga kizazi kijacho cha Taifa lijalo, jamii hu- s u s a n i wazazi na w a l e z i ni vyema w a k a - jenga uta- r a t i b u wa kuwa- himiza w a t o t o ku - ongeza bidii katika masomo badala ya kudhani wanawajenga kwa kuwanunulia simu za mikononi, suala ambalo alisema baadaye linaweza kuwa majuto.Aidha, katika mahafali hayo, Mama Mkapa kupitia EOTF, alikabidhi vifaa mbalimbali kwa shule hiyo vikiwemo vitabu maboksi 10 pamoja na vifaa vingine vya maabara kwa lengo la kusaidia ufundishaji shuleni hapo, hatua ambayo pamoja na mambo mengine imelenga kukuza elimu inayotolewa hapo.Mkurugenzi Mtendaji wa shule hiyo, Debora Mwenda Mama Mwenda, alisema shule hiyo iliyoanzishwa mwaka 2013, imekuwa ikiendelea kufanya vizuri kitaaluma kadri miaka inavyozidi kwenda, kutokana na ushirikiano mzuri kati ya walimu, uongozi wa shule na wazazi.Mwenda alisema pamoja na mafanikio hayo, shule hiyo inakabiliwa na tatizo la gharama za uendeshaji linalotokana na kodi wanazolipa serikalini, hivyo akaomba litazamwe upya ili waendelee kutoa huduma hiyo kwa jamii ikiwa ni jitihada za kuiunga mkono serikali.Mwalimu Mkuu wa shule hiyo ya awali na msingi ya mchepuo wa Kiingereza, Jaliwa Kajuna, mbali na kuiomba serikali kutoa mwongozo wa mitaala ya ufundishaji miongoni mwa miwili iliyopo, alisema kiwango cha ufaulu kimezidi kuongezeka mwaka hadi mwaka kutokana na mikakati mbalimbali ya ufundishaji waliyoiweka.  <topic>: KITAIFA 